钦定古今图书集成/明伦汇编/闺媛典/第168卷 > 孙咸继室盛氏〈张氏附〉
## 钦定古今图书集成/明伦汇编/闺媛典/第168卷 > 孙咸继室盛氏〈张氏附〉

按《台州府志》：“盛氏，凤阳通判孙咸继室。咸年逾四十，
未有子，纳妾生子。未几，盛亦妊，得男，盛并抚之如一。
咸驱驰仕路，盛经纪其家，业用饶裕。已而咸没于官，
盛年二十八，守节不二，周贫赈急，为二子祈福，即倾
囊弗吝。咸从子思禹继室张氏，亦年二十八而寡，守
节如盛。”